Мәҙәниәт һарайында 18 үҙешмәкәр сәнғәт ижады коллективы эшләй : “ Русские звоны ” хоры , “ Реченька ” урыҫ йыры вокаль ансамбле ( 1995 , 2003 йылдан алып “ халыҡ ансамбле ” исемен йөрөтә ; етәксеһе З.Т.Крылова ) , Бәләбәй урыҫ халыҡ инструменттары халыҡ оркестры , “ Дарман ” ҡурайсылар ансамбле ( 2004 , 2009 йылдан алып “ өлгөлө ансамбль ” ; етәкс . Ф.З.Вәлиев ) , “ Паяц ” йәштәр эстрада миниатюралары театры ( 1997 , 2003 йылдан алып “ халыҡ театры ” ; етәкс . Л.М.Воронова ) һ.б. Мәҙәниәт һарайында йыл һайын Халыҡ-ара Аксаков байрамы , “ Илһам шишмәләре ” төбәк-ара шиғриәт фестивале ( икеһе лә — 1995 йылдан алып ) , бөтә Рәсәй , респ. үҙешмәкәр сәнғәт конкурстары һәм смотрҙары ; ҡала һәм район саралары үткәрелә .